ก่อนหน้านี้3สัปดาห์มีเพศสัมพันธ์หลั่งนอก กินยาคุมฉุกเฉิน และได้ตรวจแผ่นเทส2ครั้งก็ขึ้น1ขีด ตอนนี้ประจำเดือนมาช้าเกินกำหนด4วัน อยากทราบว่าเป็นผลข้างเคียงของยาไหมคะ และตอนนี้มีอาการปวดท้องน้อยคล้ายกับตอนเป็นประจำเดือน และมีน้ำใสๆออกจากชาองคลอดซึ่งก่อนหน้านี้ไม่เคยเป็น
สวัสดีค่ะ หากได้ตรวจหาการตั้งครรภ์อย่างถูกต้อง และตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ แล้วพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนยังไม่มา อาจเกิดจาก1. ผลของยาคุมฉุกเฉิน ที่ทำให้ประจำเดือนมาช้าได้2. การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วสำหรับอาการปวดท้องน้อย ก็น่าจะเป็นอาการก่อนการมีประจำเดือนมาได้ ดังนั้น ควรรอประจำเดือนไปอีกซักระยะค่ะสำหรับน้ำใสๆ ที่ออกจากช่องคลอด หากไม่มีกลิ่นเหม็นผิดปกติ ไม่มีแสบหรือคันช่องคลอด ก็ถือเป็นตกขาวที่ปกติดีค่ะ ซึ่งในบางราย ก็อาจมีตกขาวเกิดขึ้นได้ก่อนที่ประจำเดือนจะมาค่ะ